Μπιφτέκια αφράτα με καραμελωμένα κρεμμύδια
Αφράτα μυρωδάτα μπιφτέκια με τραγανά καραμελωμένα κρεμμύδια που προσθέτουν στο πιάτο μία παραπάνω σπιρτάδα.
1 κιλό κιμάς μοσχαρίσιος από σπάλα, 1 κουτ. σούπας πάπρικα καπνιστή, 2 κουτ. σούπας σάλτσα κέτσαπ, 200 ml σόδα (το αναψυκτικό), 1 μεγάλο κρεμμύδι ξερό, ψιλοκομμένο, αλάτι, φρεσκοτριμμένο πιπέρι, 6 μεγάλα κρεμμύδια, σε λεπτές ροδέλες, 1 κιλό γλυκοπατάτες, καθαρισμένες και κομμένες κυδωνάτες, 1 κουτ. σούπας ξίδι βαλσαμικό, 70 ml ελαιόλαδο, αλάτι, φρεσκοτριμμένο πιπέρι
Προθερμαίνουμε τον φούρνο στους 200° C, στον αέρα, και καλύπτουμε ένα ρηχό ταψί με λαδόκολλα. Ζυμώνουμε όλα τα υλικά για τα μπιφτέκια και πλάθουμε 6 μεγάλα μπιφτέκια.Τα απλώνουμε στο ταψί.Σε άλλο ταψί απλώνουμε τις πατάτες, ρίχνουμε το μισό λάδι, αλατοπίπερο και 50 ml νερό. Βάζουμε και τα δύο ταψιά στον φούρνο (τις πατάτες στο κάτω ράφι και τα μπιφτέκια στο επάνω) και ψήνουμε για 12-15 λεπτά. Βγάζουμε τα μπιφτέκια και συνεχίζουμε το ψήσιμο των πατατών για άλλα 15 λεπτά, μέχρι να μαλακώσουν. Παράλληλα, σε ένα τηγάνι ζεσταίνουμε το υπόλοιπο λάδι σε χαμηλή φωτιά και σοτάρουμε τα κρεμμύδια μαζί με το ξίδι και 2 κουτ. σούπας νερό για 15-17 λεπτά, μέχρι να καραμελώσουν.Συνοδεύουμε με μια σαλάτα με ανάμεικτες πρασινάδες.
Γλυκοπατάτα,Κρεμμύδι,Μοσχαρίσιος κιμάς,BBQ